**Δηλώσεις Μαθημάτων Χειμερινού Εξαμήνου 2025-2026**

**από 15-09-2025 έως 30-09-2025**

**Για τους πρωτοετείς φοιτητές (έτος εισαγωγής 2025-2026) θα ακολουθήσει νέα ανακοίνωση για τη δήλωση μαθημάτων.**

Φοιτητές που **ΔΕΝ** έχουν κάνει δήλωση μαθημάτων **ΔΕΝ** έχουν το δικαίωμα να συμμετέχουν στις εξετάσεις του εξαμήνου.

Οι δηλώσεις μαθημάτων υποβάλλονται ηλεκτρονικά στη διεύθυνση [**https://students.duth.gr**](https://students.duth.gr/)

**Κανόνες δήλωσης που οφείλουν να τηρούν όλοι οι φοιτητές:**

* Οφείλουν να δηλώσουν τα μαθήματα που επιθυμούν να παρακολουθήσουν και να εξεταστούν.
* Υποχρεωτικά δηλώνουν τα μαθήματα που διδάσκονται στο χειμερινό εξάμηνο του ακαδημαϊκού έτους 2025-2026 σύμφωνα με το εξάμηνο που βρίσκονται και το ωρολόγιο πρόγραμμα.
* Μαθήματα τα οποία έχουν δηλώσει στο παρελθόν και επιθυμούν να συμμετέχουν στις εξετάσεις θα πρέπει να τα έχουν εκ νέου συμπεριλάβει στην δήλωση τους.
* Οι εκτός κύκλου (9ο εξάμηνο και μετά) φοιτητές μπορούν να δηλώσουν όλα τα μαθήματα που οφείλουν (χειμερινού και εαρινού εξαμήνου) σύμφωνα με το ωρολόγιο πρόγραμμα.
* Οι φοιτητές Τεχνολογικής Εκπαίδευσης που οφείλουν Πρακτική Άσκηση θα πρέπει με δική τους ευθύνη να τη δηλώσουν, εφόσον καλύπτουν τις απαραίτητες προϋποθέσεις (σχετικές οδηγίες στην ιστοσελίδα του Τμήματος).
* Το σύνολο των **ECTS** για τους φοιτητές ανά εξάμηνο είναι τριάντα (30). Ο αριθμός τους δύναται να αυξηθεί μόνο στην περίπτωση που δηλωθούν οφειλόμενα μαθήματα προηγουμένων ετών.
* **Οποιαδήποτε δήλωση δεν ακολουθεί τις παραπάνω οδηγίες θεωρείται ΑΚΥΡΗ.**
* **Κρίνεται απαραίτητο να εκτυπώνετε το e-mail επιβεβαίωσης προκειμένου να έχετε ένα αποδεικτικό στοιχείο.**
* **Βαθμολογία σε μάθημα το οποίο δεν έχει δηλωθεί ακυρώνεται.**

Γραμματεία Τμήματος Νοσηλευτικής

Τηλ. 2551030212

e-mail: secr@nurs.duth.gr